POLAR เผยบอร์ดบริษัทย่อย แจ้งความดำเนินคดีฉ้อโกง หลังพบความผิดปกติทางการเงิน
POLAR เผยบอร์ดบริษัทย่อย “แพลทตินัม ออโต้ เซอร์วิส” แจ้งความดำเนินคดีฉ้อโกง หลังพบความผิดปกติทางการเงิน เกี่ยวกับการปลอมแปลงเอกสาร-ฉ้อโกง
10 ส.ค. 2559

นายญาณกร วรากุลรักษ์ กรรมการและประธานเจ้าหน้าที่บริหาร บริษัท โพลาริส แคปปิตัล จำกัด (มหาชน) หรือ POLAR รายงานต่อตลาดหลักทรัพย์ว่า บริษัทได้พบความผิดปกติในเรื่องการเงินของบริษัทแพลทตินัม ออโต้ เซอร์วิส จำกัด ซึ่งเป็นบริษัทย่อย และพบว่ามีผู้กระทำความผิดต่อบริษัทย่อยดังกล่าว โดยการร่วมกันกระทำความผิดในข้อหาหรือฐานความผิดเกี่ยวกับร่วมกันปลอมแปลงเอกสาร, ปลอมแปลงเอกสารสิทธิ, ใช้เอกสารปลอม, ฉ้อโกง ทำให้บริษัท แพลทตินัม ออโต้ เซอร์วิส จำกัด ได้รับความเสียหาย
ดังนั้น กรรมการบริษัทแพลทตินัม ออโต้ เซอร์วิส จำกัด จึงได้ร้องทุกข์ต่อพนักงานสอบสวนเพื่อให้ดำเนินคดีกับผู้ร่วมกระทำความผิดต่อไป